**LĒMUMS**

Liepājā

|  |  |
| --- | --- |
| 2023. gada 21. septembrī | Nr.321/10  (prot. Nr.10, 9.§) |

Par lokālplānojuma, kas groza Liepājas pilsētas teritorijas plānojumu nekustamajiem īpašumiem Ģenerāļa Baloža ielā 34, Virssardzes ielā 12, Zemgales ielā 17 un daļā Virssardzes ielas, Liepājā, izstrādes uzsākšanu, darba uzdevuma un izstrādes vadītāja apstiprināšanu

Pamatojoties uz Teritorijas attīstības plānošanas likuma 12. panta pirmo daļu un 24. pantu, Pašvaldību likuma 4. panta pirmās daļas 15. punktu un 10. panta pirmās daļas 21. punktu, Ministru kabineta 2014. gada 14. oktobra noteikumu Nr.628 "Noteikumi par pašvaldību teritorijas attīstības plānošanas dokumentiem" 75. un 78. punktu, Liepājas valstspilsētas un Dienvidkurzemes novada ilgtspējīgas attīstības stratēģiju līdz 2035. gadam, LSEZ SIA "JM Properties" iesniegumu, kurā lūgts likvidēt Virssardzes ielas sarkanās līnijas nekustamā īpašuma Ģenerāļa Baloža ielā 34 zemes vienībā ar kadastra apzīmējumu 17000020002 un Virssardzes ielā 12 zemes vienībā ar kadastra apzīmējumu 17000020601, kā arī precizēt teritorijas izmantošanu Virssardzes ielā 12, Zemgales ielā 17 un Ģenerāļa Baloža ielā 34, nosakot funkcionālo zonu "Rūpnieciskās apbūves teritorija (R)", un izskatot Liepājas valstspilsētas pašvaldības domes pastāvīgās Pilsētas attīstības komitejas 2023. gada 14. septembra lēmumu (sēdes protokols Nr.9), Liepājas valstspilsētas pašvaldības dome **nolemj:**

1. Uzsākt lokālplānojuma, kas groza Liepājas pilsētas teritorijas plānojumu nekustamajiem īpašumiem Ģenerāļa Baloža ielā 34, Virssardzes ielā 12, Zemgales ielā 17 un daļā Virssardzes ielas, Liepājā, izstrādi (1. pielikums).

2. Apstiprināt par lokālplānojuma izstrādes vadītāju Liepājas pilsētas pašvaldības iestādes "Liepājas pilsētas būvvalde" pilsētas arhitektu.

3. Apstiprināt darba uzdevumu lokālplānojuma, kas groza Liepājas pilsētas teritorijas plānojumu nekustamajiem īpašumiem Ģenerāļa Baloža ielā 34, Virssardzes ielā 12, Zemgales ielā 17 un daļā Virssardzes ielas, Liepājā, izstrādei (2. pielikums).

4. Uzdot Liepājas pilsētas pašvaldības iestādei "Liepājas pilsētas būvvalde" slēgt līgumu ar LSEZ SIA "JM Properties" par lokālplānojuma izstrādes un finansēšanas kārtību, paredzot, ka lokālplānojuma izstrādi finansē tā ierosinātājs.

5. Liepājas valstspilsētas pašvaldības izpilddirektoram kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Liepājas pilsētas būvvaldei, Finanšu pārvaldei, Izpilddirektora birojam, Nekustamā īpašuma pārvaldei, LSEZ SIA "JM Properties", Liepājas SEZ pārvaldei | |